《读国初四君遗集 其三 苏内翰平仲》
明代·胡应麟

奕奕空同生，名家出华右。雕龙擅制作，绣虎威百兽。

才启北地先，裔属颍滨后。遂令赤松顶，峨眉郁同秀。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。